C 484/34
LV
Eiropas Savienības Oficiālais Vēstnesis
20.12.2022.
Apgrozībai paredzēto euro monētu jauna valsts puse (2022/C 484/16)
Valsts puse jaunajai 2 euro piemiņas monētai, kuru paredzēts laist apgrozībā un kuru emitē Vatikāna Pilsētvalsts Apgrozībai paredzētajām euro monētām ir likumīga maksāšanas līdzekļa statuss visā eurozonā.
Komisija publicē visu jauno euro monētu dizainparaugu aprakstus, lai informētu visas personas, kuru profesionālā darbība ir saistīta ar monētām, un sabiedrību kopumā (1).
Saskaņā ar Padomes 2009. gada 10. februāra secinājumiem (2) eurozonas dalībvalstīm un valstīm, kuras ar Eiropas Savienību noslēgušas monetāro nolīgumu, ar ko paredz euro monētu emisiju, ir atļauts laist apgrozībā piemiņas euro monētas, ievērojot konkrētus nosacījumus, jo īpaši to, ka var emitēt tikai monētas 2 euro nominālvērtībā.
Šīm monētām ir tādas pašas tehniskās pazīmes kā citām 2 euro monētām, bet valsts pusē tās rotā piemiņas monētas dizains, kam ir izteikti simboliska nozīme valsts vai Eiropas mērogā.
Emitentvalsts: Vatikāna Pilsētvalsts Piemiņas monētas tematika: pāvesta Pāvila VI dzimšanas 125. gadskārta Dizainparauga apraksts: dizainparaugā attēlots pāvesta Pāvila VI portrets.
Augšā kreisajā pusē pusaplī ir uzraksts “CITTÀ DEL VATICANO”, savukārt labajā pusē — “PAPA PAOLO VI”.
No portreta pa kreisi minēti gadskaitļi “1897” un “2022”, un zem tiem attēlota monētu kaltuves zīme “R”.
Apakšā kreisajā pusē norādīts mākslinieka vārds “D.
LONGO”.
Ap monētas ārējo uzmalu izvietotas 12 Eiropas Savienības karoga zvaigznes.
Emisijas lēstais apjoms: 84 000 Emisijas datums: 2022. gada marts
(1) Informāciju par visu 2002. gadā emitēto monētu valsts pusēm skatīt OV C 373, 28.12.2001., 1. lpp. (2) Skatīt Ekonomikas un finanšu padomes 2009. gada 10. februāra sanāksmes secinājumus un Komisijas 2008. gada 19. decembra Ieteikumu par kopīgām pamatnostādnēm attiecībā uz apgrozībai paredzēto euro monētu emisiju un to valsts pusēm (OV L 9, 14.1.2009., 52. lpp.).